US में हर महीने 1.19 करोड़ ई-सिगरेट बिकती हैं, 8% ही रिसाइकिल हो पाती हैं
Disposable E-cigarettes Side Effects Update पर्यावरण संरक्षण से जुड़े लोगों ने इस पर कड़े प्रतिबंधों की मांग की है। US PIRG एजुकेशन फंड की रिपोर्ट के मुताबि
दुनियाभर में डिस्पोजेबल ई-सिगरेट और इलेक्ट्रिक वेप का उपयोग तेजी से बढ़ रहा है। साथ ही इसके ई-वेस्ट को लेकर भी कई देशों में चिंता बढ़ गई है। सिंगल यूज होने और रिफिल करने के जरूरत नहीं होने के कारण लोग इनका ज्यादा उपयोग कर रहे हैं।
अमेरिकी सेंटर फॉर डिसीज कंट्रोल एंड प्रिवेंशन के सहयोगी CDS फाउंडेशन की रिपोर्ट के मुताबिक, अमेरिका में हर महीने करीब 1.19 करोड़ डिस्पोजेबल ई-सिगरेट की बिक्री होती है।
मार्च 2023 में बेची गईं ई-सिगरेट में से आधी से ज्यादा 53% से ज्यादा डिस्पोजेबल ई-सिगरेट थीं, लेकिन गार्बोलॉजी रिसर्च की एक रिपोर्ट के मुताबिक, 2022 में सिर्फ 8% ई-सिगरेट ही रिसाइकलिंग फैसिलिटी तक पहुंचती हैं।
पर्यावरण संरक्षण से जुड़े लोगों ने इस पर कड़े प्रतिबंधों की मांग की है। US PIRG एजुकेशन फंड की रिपोर्ट के मुताबिक, अमेरिका में सालभर में बिकने वाले डिस्पोजेबल वेप्स की लाइन बनाई जाए तो वह 11,265 किमी लंबी होगी, जो अमेरिका महाद्वीप की चौड़ाई से दोगुनी होगी।
बनावट के कारण ई-सिगरेट को डिस्पोज करना मुश्किल 
बनावट के कारण डिस्पोजेबल ई-सिगरेट को डिस्पोज करना मुश्किल है, क्योंकि इसका एक हिस्सा प्लास्टिक का होता है जिसमें इलेक्ट्रिक सर्किट्स और लिथियम बैटरी होती है, जिससे यह ई-वेस्ट की श्रेणी में आता है। वहीं, इसमें होने वाले निकोटिन की वजह से यह खतरनाक अपशिष्ट में आता है। इसी कारण कई जगहों पर इसे रिसाइकल किए बिना छोड़ा जाता है।
कई अमेरिकी राज्यों में ई-सिगरेट के नियमन की तैयारी
कैलिफोर्निया और न्यूयॉर्क के कई सांसदों ने सिंगल यूज वेप्स और ई-सिगरेट की बिक्री को नियंत्रित करने के लिए बिल पेश किया है। ट्रूथ इनिशिएटीव के एक रिसर्च में सामने आया है कि 51% लोग ई-सिगरेट को उपयोग के बाद सामान्य कचरे में फेंक देते हैं।
युवाओं के बीच ई-सिगरेट का चलन तेजी से बढ़ा
ई-सिगरेट्स दरअसल गैर-लाइसेंस वाले प्रोडक्ट्स हैं। इसे एक ऐसे प्रोडक्ट के रूप में बेचा जाता है जो लोगों को स्मोकिंग छोड़ने में मदद करते हैं। यही वजह है कि युवाओं के बीच ई-सिगरेट का चलन तेजी से बढ़ रहा है। ये तंबाकू को नहीं जलाती है, बल्कि लिक्विड निकोटीन सॉल्यूशन से धुआं उड़ाने के लिए हीटिंग डिवाइस का इस्तेमाल करती है। इस धुएं को सिगरेट पीने वाला सांस के साथ अंदर लेता है।